KLIENDILEPING NR EE-70009764
18.06.2024 nr 2-2/24/582-1

Stebby	Klient	
Nimi	Stebby OÜ	Nimi	Riigi Kaitseinvesteeringute Keskus	
Registrikood	12231911	Registrikood	70009764	
   Aadress	Tartu maakond, Tartu linn, Raatuse 20, 51009	Aadress	Järve 34a, 11314 Tallinn	
Kontakt	Lepingulistes küsimustes: sales@stebby.eu
Klienditugi: info@stebby.eu
Arveldus: arved@stebby.eu			
KMKR nr	EE101779010	Kontakt	SEB Pank EE891010220034796011 (BIC/SWIFT: EEUHEE2X)

Swedbank EE932200221023778606 (BIC/SWIFT: HABAEE2X)
	
Arvelduskonto	EE907700771001824666 LHV			

edaspidi Stebby ja Klient, koos nimetatud kui Pooled või eraldi nimetatud kui Pool. Pooled sõlmivad käesoleva kliendilepingu (Leping) alljärgnevatel tingimustel: 

1.	KLIENDID NING KONTAKTANDMED	
1.1.	Klient	
Nimi:	Kaitseressursside Amet	
Registrikood:	70007647	
Aadress:	Aiandi tn 15, 12918 Tallinn	
Kontakt:	Lepingulistes küsimustes: 
Küllike Kõrge-Elb
e-post: kullike.korge-elb@kra.ee 
Lepingu täitmisega seotud küsimustes:
Küllike Kõrge-Elb
e-post: kullike.korge-elb@kra.ee	
1.2.	Klient	
Nimi:	Kaitsevägi		
Registrikood:	70008641	
Aadress:	Juhkentali 58, 15007 Tallinn	
Kontakt:	Lepingu täitmisega seotud küsimustes: 
Mikk Sarik
e-post: mikk.sarik@mil.ee 	

1.	MÕISTED
1.1.	Arveldusperiood – ajavahemik, so üks kalendrikuu, mille jooksul osutatud Stebby Teenuste kohta esitatakse Kliendile arve; 
1.2.	Deposiit – Kliendi poolt Lepingu sõlmimisel makstav tasu, mille ulatuses saab Klient kasutada Teenuseid Veebikeskkonnas.
1.3.	Ettemaks – Kliendi või Kasutaja poolt Veebikeskkonda kantud rahalised vahendid, millega saab soetada Teenuseid;
1.4.	Grupikonto – Kliendile ning tema poolt määratud isikutele Kasutajatunnuse ja Parooli kasutamisega Veebikeskkonna kaudu juurdepääsetav internetikeskkond, mille kaudu saab Teenuseid kasutada. Grupikonto koondab Veebikeskkonnas loodud Kasutajakontosid;
1.5.	Hinnakiri – Lepingu lahutamatu osa, mis sätestab Stebby poolt Kliendile pakutavate Stebby Teenuse hinnad (Lisa 1 ja 2)
1.6.	Isiklik konto  – Kasutajakontoga seotud konto, millele Kasutaja kannab üle rahalised vahendid Veebikeskkonna kaudu pakutavate Teenuste ostmiseks;
1.7.	Kasutaja – füüsiline isik, kes on liitunud Veebikeskkonnaga Stebby Teenuste kasutamise eesmärgil või Kliendi poolt liidetav Kompensatsioonikonto Kasutaja;
1.8.	Kasutajakonto – füüsilise isiku konto Veebikeskkonnas;
1.9.	Kasutajatunnus – Kliendi poolt Veebikeskkonda autentimiseks ja sisselogimiseks registreeritud e-posti aadress; 
1.10.	Klient – Stebby OÜ-ga lepingulises suhtes olev juriidiline isik, kelle töötajatele võimaldatakse Teenuse kasutamist Veebikeskkonna kaudu;
1.11.	Kompensatsioon - Kasutajakonto ja Grupikontoga seotud rahalised vahendid, millega Kasutajal võimaldatakse Kliendi Ettemaksu kasutamist;
1.12.	Kompensatsioonikonto – Kasutajakontoga seotud konto, millele Grupikonto administraator võib eraldada õiguse kasutada Grupikontol olevaid rahalisi vahendeid Teenuste eest tasumiseks; 
1.13.	Leping – käesolev kokkulepe, milles sätestatakse Stebby poolt kliendile osutatava Stebby Teenuse Tingimused; 
1.14.	Parool – Kasutaja poolt valitud ning Veebikeskkonnas registreeritud salasõna numbri- ja/või tähekombinatsioonina, mida Kasutaja kasutab koos Kasutajatunnusega Veebikeskkonda sisselogimiseks. 
1.15.	Pilet – Kasutaja õigus Teenusele Teenusepakkuja juures ostu hetkel näidatud tingimustel;
1.16.	Stebby Teenus – Stebby poolt Kliendile osutatav Teenus, mis seisneb Stebby Veebikeskkonna kaudu erinevate teenusepakkujate poolt osutatavate teenuste vahendamises Kliendile ja Kasutajatele;
1.17.	Teenused – Stebby Veebikeskkonna kaudu erinevate teenusepakkujate poolt pakutavad tooted ja osutatavad teenused (eelkõige nt tervise- ja sporditeenused);
1.18.	Teenusepakkuja – Stebbyga lepingulises suhtes olev juriidiline või füüsiline isik, kes pakub Stebby vahendusel Teenust Klientidele ja Kasutajatele;
1.19.	Teenustasu – Lepingus ja Hinnakirjas sisalduvad Kliendile pakutavate Stebby Teenuste hinnad;
1.20.	Veebikeskkond – Stebby veebileht, mis on kättesaadav domeenil www.stebby.eu, või lokaalselt rahvuslikult domeenilt (nt www.stebby.lv vms); 
1.21.	Veebikeskkonna kasutamise Tingimused – Veebikeskkonna https://stebby.eu/terms sätestatud kasutamistingimused, mis sätestavad Veebikeskkonnas Kasutajakontode registreerimise, haldamise nõudeid ja Veebikeskkonnas Teenuste kasutamise võimalusi.

2.	STEBBY TEENUSE OLEMUS JA TEENUSTE KASUTAMINE
2.1.	Stebby vahendab Kliendile ja Kliendi poolt määratud Kasutajatele Veebikeskkonna kaudu Teenusepakkujate poolt pakutavaid Teenuseid. 
2.2.	Kasutaja- ja Grupikonto loomise, haldamise ja kustutamise protseduur, samuti Kasutajate ja administraatorite juhised Veebikeskkonna kasutamisel on toodud Veebikeskkonna sektsioonis https://stebby-kkk.helpscoutdocs.com  ning on Lepingu lahutamatuks lisaks.
2.3.	Teenuste kasutamine toimub kas Teenusepakkujate Piletite ostu või Teenusepakkuja ja Kasutaja vahel sõlmitud lepingu alusel tasumisele kuuluva tasu hüvitamise teel Isikliku või Kompensatsioonikonto kaudu. Vajadusel on Kasutajal võimalik Teenuse eest tasuda ka kaardi- või sularahamaksega Teenusepakkuja juures kohapeal.
2.4.	Kasutaja poolt Veebikeskkonnas pakutavate Teenuste eest tasumiseks ja Stebbyga arveldamiseks on kahte tüüpi kontosid: Isiklik konto ja Kompensatsioonikonto.  
2.5.	Rahaliste vahendite kandmine Isiklikule kontole toimub Ettemaksu põhimõttel pärast raha ülekandmist Kasutaja poolt Stebby arvelduskontole. 
2.6.	Grupikonto administraator seab Veebikeskkonnas reeglid, mille alusel Grupikontoga seotud Kasutajad Kompensatsioonikontol olevaid rahalisi vahendeid kasutada saavad.
2.7.	Teenuste eest tasumisel eelistatakse võimalusel Kompensatsioonikontol olevaid rahalisi vahendeid, seejärel Kasutaja Isiklikul kontol olevaid rahalisi vahendeid. Juhul, kui Kasutaja soovib kasutada Stebby kaudu Teenuseid summa eest, mis ületab Kompensatsioonikontol olevat summat, tasub Kasutaja puuduoleva summa oma Isiklikule kontole või kohapeal Teenusepakkuja juures. 
2.8.	Isiklikule kontole kantud raha saab Kliendi või Kasutaja pangakontole tagasi üle kanda vaid Kasutajakonto sulgemisel. 
2.9.	Teenuste hinna, Piletite ostu ja tagastamise tingimused sätestab Teenusepakkuja.

3.	ARVELDAMISE KORD
3.1.	Teenuse eest tasumine toimub kliendi valikul Deposiidina või Ettemaksuna. Deposiidi suurendamise protsess väljatoodud Lepingu Lisas 3.
3.2.	Klient kohustub maksma Stebbyle Teenustasu vastavalt hinnakirjadele ning kliendile rakenduvad käesoleva lepingu punktis 8.3 toodud  õigused. Hinnakirjad on välja toodud vastavalt lisades 1 ja 2.
3.2.1.	Lisa 1 – Kaitsevägi
3.2.2.	Lisa 2 – Kaitseressursside Amet
3.3.	Teenustasu suurus sõltub Grupikontoga seotud Kasutajakontode arvust, kellele on aktiivne kompensatsiooniplaan. 
3.4.	Kasutajakonto omamise eest Veebikeskkonnas tasu ei võeta. 
3.5.	Arveldusperioodil ostetud Teenusepakkujate Teenuste eest genereerib Stebby kliendile arve, vastavalt Teenusepakkujate poolt esitatud andmetele. Arve maksetähtaeg on 14 päeva.
3.6.	   Deposiidi valinud Kliendile koondatakse Lepingu alusel tasumisele kuuluvad tasud ühele arvele, mis esitatakse Kliendile elektrooniliselt hiljemalt viie (5) tööpäeva jooksul pärast arveldusperioodi lõppemist. Deposiidi valinud Kliendile saadetud arve loetakse tasutuks päeval, millal see laekub Stebby arvelduskontole.
3.7.	  Ettemaksu valinud Kliendile edastatakse elektrooniliselt hiljemalt viie (5) tööpäeva jooksul pärast arveldusperioodi lõppemist alusdokumendina arve, mis ei kuulu Kliendi poolt tasumisele. Ettemaksu valinud Kliendi arveldusperioodist tulenevad nõuded, sealhulgas Teenustasu, tasaarvestatakse arve väljastamisel automaatselt Grupikontole tehtud Ettemaksust..
3.8.	Kui Klient ei nõustu Stebby poolt esitatud arvega, siis kohustub Klient sellest Stebbyt kirjalikult taasesitatavas vormis viivitamatult pärast arve kättesaamist teavitama, põhjendades oma seisukohti. Stebby vastab Kliendi avaldusele kolme (3) tööpäeva jooksul pärast selle kättesaamisest. Hilisemaid pretensioone arvesse ei võeta.
3.9.	Juhul kui Klient tasub Stebbyle arves märgitust suurema summa, arvestatakse tekkinud Ettemaks järgmiste arvete katteks. Kliendil ei ole õigust nõuda Ettemaksult või enam tasutud summadelt intresside tasumist.
3.10.	Stebbyl on õigus edastada Kliendi andmeid ja andmeid võlgnevuste kohta võlgade sissenõudmise eesmärgil kohtutele, kohtutäituritele ja võlgade sissenõudmise teenust osutavatele isikutele juhul, kui Kliendi võlgnevus Stebby ees on pikem kui kolmkümmend (30) päeva.

4.	TURVALISUS JA KONFIDENTSIAALSUS
4.1.	Stebbyle kuuluvad autoriõigused Veebikeskkonnale, sealhulgas tarkvarale, andmebaasidele ja graafilisele kujundusele. 
4.2.	Kõik intellektuaalomandi õigused, mis on seotud tarkvara, dokumentide või informatsiooniga, mida kasutatakse või arendatakse Stebby poolt või nimel infoühiskonna teenuste osutamise ajal, kuuluvad Stebbyle (või teatud juhtudel piiratud ulatuses Stebby Partnerile). Kasutaja ega Klient ei tohi kopeerida, muuta, kohandada, pöördkonstrueerida või muul viisil tuvastada Stebby Veebikeskkonna või mis tahes Stebby poolt kasutatava tarkvara lähtekoodi või kasutada Stebby Veebikeskkonna andmeid iseseisvatel ärilistel eesmärkidel või mis tahes muul eesmärgil kui teenuste tellimine. Sealjuures võib Kasutaja Stebby Veebikeskkonda kasutada ainult oma isiklikel mitteärilistel eesmärkidel.
4.3.	Pool peab kasutusele võtma kõik vajalikud abinõud, et tagada talle Lepingu täitmise käigus teatavaks saanud teise poole konfidentsiaalsete andmete ja ärisaladuste turvaline säilimine ja tõkestada ligipääs kolmandatele isikutele. 
4.4.	Kumbki lepingupool ei tohi teise lepingupoole eelneva kirjaliku nõusolekuta avaldada käesoleva lepingu täitmise raames teatavaks saanud konfidentsiaalset (ärilist) informatsiooni, mis sai talle teatavaks lepingu täitmise käigus ning 3 aasta jooksul pärast lepingu lõppemist. Isikuandmete töötlemise lähtutakse Stebby Pivaatsuspoliitkas toodust konfidentsiaalsuskohustusest.
4.5.	 Stebby Veebikeskkonna kasutamiseks vajalikud rakendused ja seadmed peavad olema turvalised. Kliendil ja Kasutajal on kohustus hoida teiste isikute eest saladuses Stebby Veebikeskkonnaga seotud Kasutajatunnuseid ja Paroole või muud enda identifitseerimiseks kasutatavat teavet. Kasutajal või Kliendil on keelatud anda Kasutaja- või Grupikontot kasutamiseks teistele isikutele. Kasutajakonto on personaalne ning selle kasutamise õigus on ainuisikuliselt vaid Kasutajal.
4.6.	Juhul kui identifitseerimiseks vajalik teave või Parool on saanud teatavaks kolmandatele isikutele, on Klient või Kasutaja kohustatud edasiste tehingute vältimiseks teavitama Stebbyt viivitamatult e-posti teel info@stebby.eu. Stebby ei vastuta kahjude eest, mis on tingitud Kliendi või Kasutaja poolsest viivitusest Stebby teavitamisel, sh juhul, kui Stebbyt ei teavitata autentimiseks vajalike paroolide või toimingute kadumisest või puudumisest. Klient või Kasutaja vastutab kogu ulatuses oma Grupi- või Kasutajakontol tehtud toimingute ja tehingute eest juhul, kui Stebby Veebikeskkonnas väljastatud elektroonilised piletid või kinkekaardid on antud Kliendi või Kasutaja poolt üle kolmandatele isikutele või kui need on teatavaks saanud kolmandatele isikutele Kliendi või Kasutaja hooletuse tõttu.

5.	ISIKUANDMETE KAITSE
5.1.	Stebby veebiteenuse osutamise käigus kogutud isikuandmetele kohaldatakse Stebby isikuandmete töötlemise reegleid, mis on välja toodud Privaatsuspoliitikas (https://stebby.eu/et/privacy-notice/).
5.2.	Stebby töötleb Kliendi nimel Kliendi poolt Stebby Veebikeskkonda lisatud või Kliendi poolt edastatud isikuandmeid üksnes Stebby teenuste pakkumiseks ja tegutseb selliste isikuandmete puhul volitatud andmetöötlejana (edaspidi ka „Volitatud töötleja”), samas kui Klient tegutseb vastutava töötlejana (edaspidi ka “Vastutav töötleja”). Töödeldavaks isikuandmete kategooriaks on Kliendi töötajate andmed.
5.3.	Kui Kliendil ei ole Kasutaja nõusolekut tema Stebby süsteemi lisamiseks või Klient ei soovi seda nõusolekut küsida, saab Kasutaja teha endale iseseisvalt Kasutajakonto ja edastada Stebby Veebikeskkonnas Kliendile Grupikontoga liitumise soovi. Sellisel juhul on Klient ja Stebby eraldiseisvad vastutavad töötlejad.
5.4.	Kasutaja lisamisel Stebby keskkonda kinnitab Klient, et tal on olemas õiguslik alus Kasutaja isikuandmete töötlemiseks ja Stebbyle edastamiseks ning isikuandmete töötlemine tema poolt vastab isikuandmete kaitset reguleerivates õigusaktides sätestatud nõuetele, sealhulgas, on Kasutajat nõuetekohaselt teavitatud andmetöötluse eesmärkidest.
5.5.	Kui Klient lisab Kasutaja Veebikeskkonda, tagab Klient vastavate andmete täpsuse, õigsuse, täielikkuse, asjakohasuse ja vastavuse käesolevale lepingule, heale tavale ja õigusaktidele.
5.6.	Kui Stebbyle tuleb Kliendi poolt lisatud Kasutajalt kaebus, et Kasutaja mistahes isikuandmete töötlemiseks puudub alus, siis Stebby kustutab sellise Kasutajakonto vastavalt Privaatsuspoliitikas sätestatule. Kliendi kasutajatega seotud isikuandmete intsidentidest tuleb teavitada Klienti ( andmekaitse@mil.ee)
5.7.	Stebby kasutab andmete töötlemisel asjakohaseid tehnilisi ja organisatsioonilisi turvameetmeid, võttes arvesse (i) tehnika taset, (ii) rakendamiskulusid, (iii) töötlemise olemust, ulatuse konteksti ja eesmärke ning (iv) andmesubjektidele tulenevaid riske. Sellised turvameetmed hõlmavad, kuid ei ole nendega piiratud, krüpteeritud säilitamist ja juurdepääsukontrolle. Nende meetmete üle otsustamisel eeldab Stebby, et Stebby teenuseid kasutatakse ettenähtud otstarbel, mis on kirjeldatud käesoleva lepingu peatükis 2.
5.8.	Vastutav töötleja volitab Volitatud töötlejat kaasama isikuandmete töötlemiseks kolmandaid isikuid (edaspidi „alltöötlejad”) tingimusel, et Stebby teavitab kliente uute alltöötlejate kaasamisest minimaalselt 14 päeva enne uue alltöötleja kaasamist. Kliendil on õigus lepingu lõpetamiseks, kui Klient muudatustega ei nõustu.
5.9.	Alltöötlejate kaasamisel, kehtestab Volitatud töötleja alltöötlejatele andmekaitsetingimused, mis tagavad isikuandmetele vähemalt sama kaitsetaseme kui käesolevas lepingus, ulatuses, mis on kohaldatav selliste alltöötlejate pakutavate teenuste olemuse suhtes. Volitatud töötleja jääb vastutavaks mis tahes tegevuse või tegevusetuse eest, mille tõttu rikutakse andmetöötlemisele seatud kohustusi.
5.10.	Stebby ja tema alltöötlejad võivad edastada isikuandmeid väljapoole EL-i ainult siis, kui neil on selleks seaduslik alus, sealhulgas vastuvõtjale, kes on: (i) riigis, mis tagab isikuandmete piisava kaitse taseme; või (ii) võttes arvesse ELi nõudeid isikuandmete edastamiseks väljaspool ELi asuvatele andmetöötlejatele.
5.11.	Klient on kohustatud mõistliku aja jooksul teavitama Stebbyt, kui Kasutaja isikuandmete töötlemise alus lõpeb, sh kui Kasutaja võtab tagasi nõusoleku isikuandmete töötlemiseks.
5.12.	Stebby annab Kliendi lepingus märgitud kontaktidele esimesel võimalusel, kuid mitte hiljem kui 48 tunni jooksul teada, kui ilmneb, et Kliendi poolt Stebbyle edastatud andmed on lekkinud kolmandatele isikutele või on tuvastatud mõni muu isikuandmetega seotud rikkumine. Kliendi kasutajatega seotud isikuandmete intsidentidest tuleb teavitada Klienti ( andmekaitse@mil.ee).
5.13.	Klient vastutab selle eest, et Kasutaja eemaldatakse Grupikontost pärast töö- või muu suhte lõppemist Kliendi ja Kasutaja vahel. 
5.14.	Pooled vastutavad enda poolt teisele poolele tekitatud kahju eest, mis on tekkinud käesoleva Lepingu peatükis 5 ja Privaatsuspoliitikas sätestatud kohustuste rikkumisega, sh sellisest rikkumisest tuleneva riigiasutuse poolt määratud rahatrahvi hüvitamise eest. Samuti vastutavad Pooled kohustuste rikkumisega enda poolt Kasutajale tekitatud kahju eest. 

6.	VASTUTUS
6.1.	Teenusepakkuja Tingimused Stebby konto kasutamiseks on toodud Teenusepakkuja Stebby Veebilehel. Stebby Kasutajad peavad järgima Stebby kaudu teenuseid pakkuvate isikute kehtestatud teenuse osutamise tingimusi ja sisekorrareegleid. Toodete ja Teenuste Tingimused määravad toodete ja Teenuste müüjad. Teenusepakkujate poolt kehtestatud reeglite rikkumise eest vastutab rikkumise toime pannud Kasutaja.
6.2.	Teenusepakkuja kohustus müüa kaupu või osutada Teenust Kasutajatele tekib hetkest, kui Kasutaja valib Stebby konto abil maksmise võimaluse. Ostu tegemisel Stebby veebiteenuses on tehingu poolteks Kasutaja ja toote või Teenuse pakkuja. Stebby ei vastuta Teenusepakkujaga sõlmitud lepingust tulenevate kohustuste täitmise eest. Samuti ei vastuta Stebby Teenuse kasutamise käigus Kasutajatele tekkinud isikukahjude (nt vigastused, meditsiinikulu) ega varaliste kahjude (nt isiklike asjade kaotamine või vargus) eest.
6.3.	Stebby ei vastuta olukorra eest, kus Kasutajakonto omanikele lubatud Kompensatsiooni ei ole võimalik kasutada rahaliste vahendite puudumise tõttu Grupikontol. 
6.4.	Juhul, kui ülekande sooritamisel Grupikontole rahaliste vahendite kandmiseks on sisestatud puudulikud andmed, ei vastuta Stebby Ettemaksu hilinenud laekumise eest või kui kus Kasutajakonto omanikele lubatud Kompensatsiooni ei ole võimalik kasutada rahaliste vahendite puudumise tõttu Grupikontol. Pool hüvitab teisele poolele lepingus sätestatud kohustuste täitmata jätmisega või mittekohase täitmisega põhjustatud otsese varalise kahju. Stebby ei vastuta muude Kliendil tekkida võivate kahjude eest ega ole kohustatud hüvitama saamata jäänud tulu, katkenud äritegevusega seotud kulu või kasumi vähenemist, või muid sarnaseid kahjusid.
6.5.	Pool peab tekkinud kahjust teadasaamisel mõistliku aja jooksul teatama teisele poolele kirjalikult kahju suuruse ja kahju hüvitamise aluse. 
6.6.	Poolel on õigus nõuda teiselt poolelt kahju olemasolu ja suurust tõendavate dokumentide ning muu vajaliku teabe esitamist. Pool vabaneb vastutusest, kui ta tõendab, et tema ei olnud kahju tekitamises süüdi.. 
6.7.	Kui Klient viivitab Lepingust tulenevate rahaliste kohustuste täitmisega, siis kohustub ta Stebbyle maksma viivist arvestusega null koma null viis protsenti (0,05%) tähtaegselt tasumata summast iga viivituses oldud päeva eest. Viivist hakatakse arvestama maksetähtpäevale järgnevast päevast ja lõpetatakse tasude laekumise päeval. Kui Klient peab tasuma lisaks rahalisele põhikohustusele viivist, kustutatakse võlgnevusest kõigepealt viivis ning seejärel rahaline põhikohustus. Varem sissenõutavaks muutunud rahaline kohustus kustutatakse enne hiljem sissenõutavat rahalist kohustust.
6.8.	Stebby ei vastuta Teenusepakkujate poolt osutatavate Teenuste katkemise, peatamise või lõppemisega seotud mistahes kahju eest.
6.9.	Juhul, kui Teenuste kasutamine ei ole võimalik Stebbyst tulenevatel asjaoludel, vastutab Stebby sellest tuleneva kahju eest teenustasu ulatuses. Kahju tõendamise kohustus lasub Kliendil.
6.10.	Stebby ei vastuta olukorra eest, kui Kliendil tekib pärast Stebby arve esitamist täiendav maksukohustus põhjusel, et Teenusepakkuja on esitanud valeandmed. Sellisel juhul abistab Stebby Klienti vaidluses Teenusepakkujaga, esitades vajadusel asjakohased ja seadusega lubatud tõendid. 

7.	MAKSUD
7.1.	Kui Kasutajate poolt kasutatavad heaolu- ja sporditeenused on maksustatavad erisoodustusega, või kui Stebby Teenuse või Teenuste tarbimise eest on vaja tasuda täiendavaid makse (nt tulumaks või sotsiaalmaks vms), kannab kõik sellega seotud maksukohustused Klient. Kliendil on võimalik saada Veebikeskkonnast aruanne Kasutajate poolt kasutatud Teenuste ja nende Teenusepakkujate kohta maksuraporti täitmiseks. Stebby Veebikeskkonnas rubriigi „Maksuvabad Teenused“ all on Teenused, mille Teenusepakkuja on märkinud Teenuseks, mis Teenusepakkuja hinnangul erisoodustusmaksuga maksustamisele ei kuulu. Stebby ei anna garantiid ega vastuta selle eest, kui Maksu- ja Tolliamet tõlgendab seadust teisiti kui Teenusepakkuja. Juhul, kui „Maksuvabad Teenused“ rubriigis olev Teenus kuulub siiski Maksu- ja Tolliameti hinnangul maksustamisele ning nõutakse vastava maksu tasumist, ei ole Stebby kohustatud maksude tasumist Kliendile hüvitama. 
7.2.	Veebikeskkonnas müüdavatele Teenustele rakenduvad maksud sõltuvad Teenusepakkujast. 
7.3.	Stebby toob enda poolt esitatavatel arvetel välja kõik Stebby Teenuse osutamisega seonduvad maksud (nt käibemaks), muud maksud peab deklareerima arve saaja. Stebby ei vastuta nende maksude ebaõige deklareerimise või deklareerimata jätmise eest. 

8.	LEPINGU MUUTMINE JA LÕPETAMINE
8.1.	Leping on sõlmitud tähtajaliselt (24 kuud) alates 01.07.2024 kuni 30.06.2026.
8.2.	Stebbyl on õigus ühepoolselt muuta Lepingut, Hinnakirja ja Veebikeskkonna kasutamise reegleid  edastades Kliendile vastava kirjalikult taasesitatavas vormis avalduse vähemalt kuuskümmend (60) päeva ette või avalikustades muudatused Veebikeskkonnas vähemalt kuuskümmend (60) päeva enne muudatuste jõustumist. Pooled lepivad kokku, et Stebby ei ole kohustatud Klienti teavitama muudatustest, mis muudavad Kliendi Veebikeskkonna kasutamise paremaks, alandavad hinda või ei oma olulist mõju Lepingu täitmisele. Lepingu muudatused toimuvad poolte kokkuleppel ja vormistatakse kirjalikult  lepingu lisana.
8.3.	Kui Klient ei nõustu lepingu punkti 8.2. alusel tehtud muudatustega, on Kliendil õigus Leping üles öelda, teatades sellest Stebbyle ülesütlemise avaldusega enne vastavate muudatuste jõustumist.. Juhul kui Klient ei ole nimetatud tähtaja jooksul Lepingut üles öelnud, siis loetakse, et Klient on muudatustega nõustunud ning need kehtivad täies ulatuses.
8.4.	Pooltel on õigus sõlmitud Leping ühepoolselt korraliselt üles öelda, teatades sellest teisele Poolele ülesütlemise avaldusega vähemalt kuuskümmend (60) päeva ette.
8.5.	Pooled kohustuvad teatama koheselt oma rekvisiitide või esindajate muutumisest. Kui muutumisest ei ole teisele poolele teatatud, loetakse poolte jaoks kehtivaks Lepingus näidatud rekvisiidid ja esindajad. Rekvisiitide või esindajate muutmisest teavitatakse teist Poolt e-posti teel ning see ei too endaga kaasa Lepingu muudatuse vormistamist. 
8.6.	Lepingu lõpetamise korral lõpetatakse kõikide Grupikontoga seotud Kasutajate õigused, millest teavitab Kasutajaid Klient. Stebby ei vastuta Kasutajate ja Teenusepakkujate vahel sõlmitud lepingute täitmise eest pärast Teenuse osutamise lepingu lõpetamist.

9.	LÕPPSÄTTED
9.1.	Leping jõustub Poolte allkirjastamisel 01.07.2024.
9.2.	Kõik pooltevahelised avaldused, mis omavad õiguslikke tagajärgi, edastatakse kirjalikult taasesitatavas vormis, kui ei ole kokkulepitud teisiti.
9.3.	Lepingust tulenevad või sellega seotud vaidlused proovitakse lahendada läbirääkimiste teel. Läbirääkimiste ebaõnnestumise korral lahendatakse vaidlused Harju Maakohtus Eesti Vabariigis kehtivate õigusaktide alusel.
9.4.	Lepingu lahutamatuks lisaks on Stebby Veebikeskkonnas olevad Üldtingimused (https://stebby.eu/terms) ning Privaatsuspoliitika (https://stebby.eu/et/privacy-notice/) mis kehtivad kõikidele Klientidele, Kasutajatele ja Teenusepakkujatele. Mistahes ajal kehtivad Stebby Hinnakirjad (lisa 1 ja 2), samuti Veebikeskkonna kasutamise reeglid on Lepingu, sh kõigi selle olemasolevate ja tulevaste lisade, muudatuste ja täienduste lahutamatu osa sõltumata sellest, kas need on Lepingule otseselt lisatud.

Stebby							Klient

/allkirjastatud digitaalselt/				/allkirjastatud digitaalselt/	
_____________________				_____________________
Karl-Eduard Möldre					Ivar Janson
riigiettevõtete kliendihaldur				hangete osakonna juhataja
Stebby OÜ						Riigi Kaitseinvesteeringute Keskus